  Анжелика Тихонова корреспондент 2021-тӥ арын Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын Дэри ёросысь Ижкар - Ува сюрес дорысен Пичи Пурга ёросысь Кабыста гурт дорозь нуись сюресэз тупатъялозы. Солэн кузьдалаез - 7 иськем 800 метр. Со сярысь йӧскалык ӵектослэн улосвыл офисэзлэн пресс-службаез ивортӥз. Ужъёсты ортчытыны контракт юнматэмын ни, сюресэз «Удмуртавтодор» огазеяськон тупатъялоз. Огъяросси калык фронтлэн Удмуртиысь исполкомезлэн тӧроез Андрей Цаплин берло аръёсы урод сюрес пумысен Кабыстаын но, бускель гуртъёсын но улӥсьёслэсь трос гинэ ӝожтӥськонъёс вуылӥзы шуыса пусйиз. Сюресъёсты возён улсын но сое куронъёслы тупатыны уг луы ни вал. Соин ми тупатъян ужъёслы шумпотӥськом гинэ. Тужгес но шумпоттэ ужъёс йӧскалык ӵектос улсын мынозы шуыса. Озьыен, ужъёслэсь ӟечлыксэс ялан чакласа возёзы. Соос пӧлын ми но - мер огазеяськонъёс Андрей Цаплин, Огъяросси калык фронтлэн Удмуртиысь исполкомезлэн тӧроезВыльдэм сюрес Ижкар - Ува сюрес вылысь Пичи Пургае пырон палась федерал трасса вылэ Ижкаре вуылытэк потыны луонлык сётоз. Со сяна, отӥ Норья черкогуртэ вуыны луэ. 400 арлэсь вашкала удмурт гуртын нылкышноослэн Мало-Дивеевской Серафимовской монастырьзы интыяськемын. Со Удмуртилэн кунлыкезлы 100 ар тырмон улсын ортчем «ДаУР!» ӵектослэн 100 пусйымон интыосын лыдметаз пыре. Пусъём, та сюрес Дэри но Пичи Пурга ёросъёсын огез тужгес аламаез вал ини. Азьвыл аръёсы сюрес асфальтэн шобыртэмен вал. Но, коньдон тырмымтэен, 2013-2014 аръёсы сюрес вылысь изъянмем сӥзэ куштӥзы но со интые асфальт пыры гинэ вӧлдӥзы вал. 2020-тӥ арын сюрес вылэ кык сӥен асфальтобетон кисьтыны но сюрес дуръёсты юнматыны пумкылъян кутӥзы. Ватсалом, 2021-тӥ арын Удмуртиын йӧскалык ӵектос улсын 29 сюрес люкетъёсты выльдозы: 6 улосвыл сюресъёсты, Дэри ёросысь 11 объектъёсты, Ижкарысь 9 сюрес люкетъёсты, Сарапулысь 3 объектъёсты. Ӧнерчиос оглом 65 иськем 570 метр сюрес вӧлдозы.  Тодэ вайытом, оглом 2021-тӥ арын Удмуртиын пӧртэм программаосъя ӧжытсэ 200 иськем сюресъёсты выльдозы.  Тегъёс: Удмуртия сюресъёс ПичиПурга Дэри тупатъянужъёс  